10 de diciembre de 1948 anu, xanen ibu ichapa ichaxun, na jancha kenenibuki. 
Xanen ibu tibin javen nabu jau yuinunven, na janchadan. 

JAVADA JUNIBUN MAI DASIBI AUN AKAIBUN, JATU 
NEMATIDUBUMAKI 

Preambulo 

Ainbu inun juni yudakuinki, yuinakamadan. Jabiaskadi xinain, pepanametidubuki, 

detenamemadan. Jaska xinanma, sinatakin, yuda betsa chakabu va, 

nuitapamisbuki. Ikunkin, yuikin, xinain, xinan pepamisbuki, dateamadan. 

Detenamekatsi ikama, xanen ibubun jancha pepa jau chibanunbunven. Javen 

nabu jivea pepa uinmatidubuki. Dasibi jau medabenamenunbunven, 

jaibunameidan. 

Yudabu dasibi pepa xinain, juni inun ainbu jau dua vanunbunven, jabiaskadi 

vakinan. Yuda dasibi pe jivenunbunan. Jaska xinankin, xanen ibun javen nabu 

pepa vakatsi imiski. 

Jaskaven taexun, yuda dasibibun unayan, xanen Ibubu ichapa ichaxun, na 

jancha kenenibuki. 

Articulo 1 

Yudabu dasibi jabiaskadi akin, xinantidubuki. Javen taea jau 
jaibunamenunbunven. 

Articulo 2 

Na jancha dasibibun atidubuki, yuda mexupabu, yuda taxipabu, yuda juxupabu 
jusia, jancha betsa betsapabu, Ikuain betsa betsapabu, baiyabu, baiumabu, jene 
betsa betsapaven jiveabu, bekex betsa betsapaven jiveabu, na dasibi jau 
duanamenunbunven, jabiaskadi vaidan. 

Articulo 3 



Dasibi unanuma maniabun, juni betsa betsapan jau nemayamanunbunven. 

Articulo 4 

Tsumavakin, dayamakin, Java inamadan, chakabuki. Jau nemanunbunven. 

Articulo 5 

Ichakanika chakabuki. Jau nemanunbunven. 

Articulo 6 

Gobierno xanen ibubun yudabu dasibi jau dua vanunbunven, jabiaskadidan, 
javen jaibu bestimadan. 

Artfculo 7 

Xanen ibu bexmastun jancha pepa chibanma, yudabu ichaka vaya, javen xanen 
ibun jau pevanunven. 

Artfculo 8 

Ichaka vaken, gobierno xanen ibubun jau medabe vanunbunven, dau vakinan. 

Articulo 9 

Chakabu xinankin, guardiabun achixun, jau bichiyamanunbunven. Jakia pe 
xinankin, atiduki. Jablaskadi achixun, mae betsanu jau nichinyamanunbunven. 

Articulo 10 

Yuda betsan yuikin -Ja juni chakabuki -ivanan, kupimakatsi ika, gobierno xanen 
ibubun javen xinan pepa, ninkakin, ^Jadatu pemen? akin, yukabaunkin, jau 
katununbunven, unankinan. 



Articulo 1 1 

Ja dukun juni pepa xanen ibun jau uinunven. Xinanxun javen chakabu uinkin - 
Juni chakabuki -ixun, xinantiduki. -En peki -ixun, uinmakatsi ika, xanen ibun ja 
junf jau medabe vanunven. 

Articulo 12 

Juni betsa jiveabu ichaka vatimaki. Unanma, juni betsa kidi chakabu yuitimaki. 
Unanma, juni betsa kidi chakabu vaken, xanen ibun jau nemanunven, medabe 
vakinan. 

Articulo 13 

Janida jivekatsi Iki, itiduki. Javen mae jenebaini, katiduki. Xinan ana jukatsi iki, 
jutiduki. 

Articulo 14 

Javen mae anu ichaka vaya, mae betsa anu ka, janu unanuma jivetiduki. 

Articulo 15 

Dasibi maejayabuki. Chakabu jayamaken, xanen ibun nichintidumaki. 

Articulo 16 

1 . Junin ainbu eva ain vantiduki. Ainbun juni eva bene vatiduki. Ja dabe 
jabiaskadi itiduki. 

2. Ja dabe bechipainamei, beneyamiski. Bechipaiamaken, bimatimaki. 

3. Javen nabubes jivea, peki. Javen nabuuma, unanuma jivetidubumaki. 
Javen nabu xanen ibun jau mekenunven. 

Articulo 17 



Dasibi bai jayatidubuki. Pakamaxun, gobiernojatu mebintidunnaki. 

Articulo 18 

Javada ikuankin, yuikin, yusinkin, ken vankin, juni betsa ichaka vama, itidubuki. 
Jau nemayamanunbunven. 

Articulo 19 

Dasibi xinankin, javada xinankin, juni betsa ichaka vama, yuitidubuki. Xanen 
ibubun jau nemayamanunbunven. 

Articulo 20 

Ikatsi iki, dasibi ichatidubuki. Ikatsi ikamaken, jatu icha vayamanunbunven. 

Articulo 21 

Mae tibi anu, dasibibun javen xanen ibu jau kabenunbunven. Xanen ibubun yuda 
tibi jau medabe vanunbunven, jabiaskadi vakinan. 

Articulo 22 

Juni yusinan inun juni dauya inankin, padanaibu nemakin, xanen ibubun yuda tibi 
jau medabe vanunbunven. Jaskaven taea unanuma dasibi evatidubuki. 

Articulo 23 

1. Dasibi jau dayanunbunven. Javada dayakatsi iki, itidubuki. Daya 
jayamaken, xanen ibu akin, dayamatidubuki.' 

2. Juni dabe jabias dayaken, jabiaskadi jau pakanunven, padanmadan. 

3. Javada bikatsi ikin, bia, javen daya pei ikamaken, ciiakabuki. Xanen 
ibubun jau medabe vanunbunven. 

4. Akatsi ikin. Cooperative icha vatidubuki. 



Artfculo 24 

Dasibi beyustidubuki, dayabestimadan. 

Articulo 25 

1. Piti inun, tadi inun, jive inun, dau inun, yusinanan, dasibi bikatsi ikaibun, 
jayamaken, xanen ibubun jau medabe vanunbunven. 

2. Ainbu bakeya xanen ibubun pepa vakin, jau medabe vanunbunven. 

Articulo 26 

Dasibi escuelanu butidubuki. Bakemixtibu escuelanu jau bununbunven, 
pakamadan. Dasibitun kene pe jaida vai, escuela anua evatiduki. Keneama, ana 
escuelanu jikitidubumaki. Juni betsa dua vakin, escuelanu jau tapinunbunven 
jaibu keskaidan. 

Articulo 27 

1. Javen nabu ichaya, dasibi ichatidubuki. Juni bestichai nematidubumaki. 

2. Javada junin akin, javen pepa javenaki. Juni betsan jau 
yumetsuyamanunven. 

Artfculo 28 

Jaska na jancha yuia, janida unanunna jivekin, dasibi bikatsis ikikiki. 

Articulo 29 

1 . Dasibi javen mae jau dayaxununbunven. 

2. Javada akin, juni betsa jau ichaka vayamanunbunven. 

3. Xanen ibubu ichaxun, yuiniken, ninkaxun, chakabu jau 
vayamanunbunven. 



Articulo 30 

Na jancha ninkaxun -En ichaka vatiduki -ivanan jau xinanyamanunbunven. 



